Document ID: /roh_data/filtered/fineweb-2-filterrobots_roh.jsonl.gz/52736

En la dispita davart la strategia futura da la partida populistica da dretga AfD ha la scheffa da partida stuì suttacumber. Al di da partida a Cologna ha l’ala dretga da l’AfD refusà la proposta da Frauke Petry dad instradar in curs real-politic per che la partida fiss abla da far coaliziuns. La dumonda vala er sco prova da forza tranter Petry e ses vice Gauland. Ils 600 delegads n’han gnanc votà davart la nova orientaziun da la partida: Els han stritgà la proposta da la glista da tractandas.
Dapi applaus che Petry ha survegnì ses co-president Jörg Meuthen. El ha crititgà la politica da migraziun da la Regenza federala. L’idea da Frauke Petry da far l’AfD a media vista pli abla per coaliziuns ha el crititgà fermamain.
RR novitads 15:00